[{"text_idx": "#000000", "text": "Trac rasio: Ffigwr blaenllaw yn 'amheus' o'r lleoliad"}, {"text_idx": "#000001", "text": "Mae ffigwr blaenllaw o fewn chwaraeon modur wedi dweud bod y diwydiant yn \"amheus\" o leoliad arfaethedig trac rasio yng Nglyn Ebwy."}, {"text_idx": "#000002", "text": "Dywedodd Christopher Tate, sy'n gyfarwyddwr cymdeithas perchnogion traciau rasio Prydain, mai canolbarth Lloegr yw lleoliad rhan fwyaf o'r diwydiant."}, {"text_idx": "#000003", "text": "Ddydd Mercher fe gyhoeddodd Llywodraeth Cymru na fydden nhw'n gwarantu'r cynllun gwerth \u00a3357m yn ariannol."}, {"text_idx": "#000004", "text": "Yn o\u0302l y datblygwyr, mae'n bosib y gall cytuneb newydd gael ei gadarnhau o fewn wyth wythnos."}, {"text_idx": "#000005", "text": "Mae'r cwmni, Heads of The Valleys Development Company, yn honni y gallai 6,000 o swyddi gael eu creu yn y tymor hir."}, {"text_idx": "#000007", "text": "Dywedodd hefyd bod cyhoeddiad cwmni ceir cyflym TVR i sefydlu ffatri newydd yng Nglyn Ebwy, a\u0302'r nod o greu 150 o swyddi, gyda thipyn o ffordd i fynd nes cyrraedd 6,000."}, {"text_idx": "#000008", "text": "\"Mae'r ffigwr hwnnw'n ddibynnol ar adeiladu gwestai, tai bwyta ac unedau ffatri a diwydiannol eraill ac yn y blaen,\" meddai Mr Tate wrth raglen Good Morning Wales BBC Cymru."}, {"text_idx": "#000009", "text": "\"Ar draws y Deyrnas Unedig - nid yn unig Cymru - mae yna brinder o lefydd gwag diwydiannol."}, {"text_idx": "#000010", "text": "\"Yr ail (bwynt) yw bod y diwydiant chwaraeon modur Prydeinig yn canolbwyntio ar beth maen nhw'n alw yn Motorsport Valley - sy'n mynd o ardal Rhydychen gan fynd drwy Sir Northampton tuag at swydd Caerly\u0302r a swydd Derby."}, {"text_idx": "#000011", "text": "\"Yno mae 50,000 o swyddi ac maen nhw'n ddibynnol ar ei gilydd."}, {"text_idx": "#000012", "text": "\"Felly does dim ots os ydi rhywun wedi awgrymu y dylai tracio rasio newydd gael ei adeiladu yng Nghernyw neu yn Aberdeen neu yng Nglyn Ebwy, neu yn Norwich."}, {"text_idx": "#000013", "text": "\"Byddai wedi bod tu allan i bentyrrau naturiol y diwydiannau yma ac mae hynny wastad wedi bod yn reswm arall dros fod yn amheus.\""}, {"text_idx": "#000023", "text": "Lluniau: Gwaith adnewyddu Pont Y Bermo"}, {"text_idx": "#000026", "text": "Ras drwy Kenya yn 'ehangu bywyd'"}]